Aquesta activitat consisteix en un servei de gestió alternativa de conflictes a través de la mediació, és a dir, a través de mètodes pacífics i col·laboratius basats en el diàleg i la comunicació.
A partir d'una sèrie d'entrevistes individuals i conjuntes, s'acompanya les persones internes en la gestió positiva i col·laborativa dels seus conflictes de relació i convivència, tot ajudant-les a que trobin solucions consensuades i mútuament satisfactòries.
Alhora es treballen i desenvolupen tota una sèrie d'eines com l'empatia, l'assertivitat, les habilitats comunicatives i sòcio-afectives, les capacitats cognitives, de raonament i d'argumentació, la responsabilitat en el fets, l'avaluació de les conseqüències dels propis actes i la reparació del dany.
També s'ofereixen accions de divulgació i sensibilització en la cultura de pau i de formació en gestió alternativa de conflictes, així com en tècniques i habilitats mediadores.
Per millorar la convivència i les relacions interpersonals entre la població penitenciària i, per extensió, en la globalitat del centre, distensionant d'aquesta manera uns ambients que ja de per si poden ser hostils.
Per promoure la implementació de mesures més restauratives i menys coercitives i punitives en la gestió dels conflictes interpersonals.
Qualsevol persona interna que vulgui millorar la seva relació amb altres interns/es o resoldre els seus conflictes de convivència per aquesta via.
Interns/es amb expedients disciplinaris 108C (infraccions molt greus, agressió física) i 109D (infraccions greus, agressió verbal).
La finalitat és apoderar les persones internes individual i col·lectivament en la gestió dels seus propis conflictes de convivència i responsabilitzar-les de la seva solució, preparant-les així per a la seva reinserció com a ciutadans/es lliures i autònoms/es en una societat democràtica i plural.
Reforçar i difondre valors com el respecte, la inclusió, la igualtat, la no-discriminació, etc.
Rebaixar la tensió i hostilitat de l'entorn per millorar l'estat emocional i les condicions de vida de les persones internes.
Els objectius de l'ús de la mediació penitenciària són:
Per desenvolupar l'activitat s'implementen les accions següents:
Com a mínim 2 professionals de la mediació, per poder donar resposta als casos que requereixin fer co-mediació i per quan s'hagin de dinamitzar grups nombrosos.
Espais adequats: aules de l'àrea educativa del centre penitenciari, i en general, sales privades i confidencials per realitzar les entrevistes.
A poder ser, es busca un lloc que les persones internes puguin percebre neutral, i per això hauria d'estar fora de qualsevol mòdul.
Full de satisfacció del servei un cop els/les interns/es han fet el procés de mediació complert.
Qüestionari de seguiment que es passa als 4-6 mesos per valorar la sostenibilitat dels acords i la permanència dels canvis quan a actituds i competències.
Desenvolupat per professionals externs/es que no estan vinculats/des amb les decisions sobre el progrés de rehabilitació de les persones internes i poden garantir millor la seva neutralitat i imparcialitat, principis fonamentals de la mediació i la no instrumentalització de la mediació.
Alineat amb els principis, fonaments i filosofia del Programa Marc del nou Model de Participació i Convivència.
Millorar la inclusió de la mediació dins dels procediments sancionadors.
Resolució de problemes / reestructuració cognitiva / desenvolupament del pensament / convivència i diversitat / mediació